cyanic-selkie/wikianc huggingface dataset:
Aragorn II
I J.R.R. Tolkiens Midgard er Aragorn, sønn av Arathorn, (* 1. mars 2931 i det tredje tidevervet – † 1. mars 120 det fjerde tideverv) en av Dúnedains høvdinger og Isildurs arving. Av Isildur og derved hans far Elendil har Aragorn krav på Gondor og det tapte riket Arnor.
Hans far, Arathorn, ble drept av fjelltroll mens Aragorn bare var to år; slik at Aragorn nå ble Isildurs arving. Aragorn og moren hans, Gilraen, dro til Kløvendal, hvor Elrond tok ham, og elsket ham som en sønn. For å skjule Aragorns sanne identitet, ba Elrond om at han bare skulle kalles Estel, Håp. Dette skulle også beskytte ham mot fienden, Sauron, som lette etter Isildurs arving. Først da Aragorn var i sitt tyvende leveår og hadde gjort store bragder, fortalte Elrond ham hans riktige navn, hans ættelinje, og at han var Midgards siste håp.
I Kløvendal møter han Arwen Úndomiel, Elronds datter, og han blir forelsket i henne. Elrond ser dette og taler med Aragorn, og sier at Arwen ikke skal giftes til noen annen en kongen over Gondor og Arnor. Aragorn forlater deretter Imladris (Kløvendal) og drar ut for å sloss mot Sauron. I den lange tiden han reiser, blir han god venn av trollmannen Gandalv, og de to reiser langt sammen. På sine langer reiser rir han med Rohirrim over Rohans marker, han sloss på havet mot korsarer fra Umbar, og han reiser dypt inn i landene i øst og i sør, til hjertet av Rhûn og Harad, for å lære om fienden og deres planer.
Da Gandalv blir holdt fanget av Sarumann er det Aragorn som møter hobbitene i Bri for å hjelpe Frodo, han kaller seg da for Vidvandre og lover å hjelpe dem gjennom sumpene og over fjellene til Kløvendal. Der tar han del i Elronds rådsmøte, og etter at Gandalv faller i Moria er det han som overtar lederskapet i Ringens brorskap, og det er senere også han som tar kommandoen i Vestens Armeer i kampen mot Sauron.
Etter ringkrigens slutt blir han konge i Gondor under navnet Elessar (Sindarin: Alvestein). Han gifter seg med Arwen, som gir opp sin udødelighet for ham. Hun gir ham en sønn, Eldarion, og flere døtre, deres navn er ikke kjent. Aragorns sverd Andúril er smidd av bruddstykkene av det knukkede sverdet Narsil, Elendils sverd, som på slutten av det andre tidevervet skar den ene ringen av Saurons hånd.
Yo Kan
Yo Kan (født 19. oktober 1978) er en japansk bordtennisspiller. Under Sommer-OL 2008 i Beijing representerte han Japan under Sommer-OL 2008, der han røk ut i tredje runde.
Mesopsocidae
Mesopsocidae er en gruppe små insekter som tilhører gruppen støvlus (Psocoptera). De er ikke parasitter, men lever av ulikt dødt organisk materiale, alger og soppsporer.
Utseende
Middelsstore til store (3-4,5 mm) støvlus. Det er ofte stor forskjell i utseende mellom kjønnene. Hannene er mindre, tynnere og har fullt utviklede vinger, hunnene er gjerne betydelig større og kraftigere med mer eller mindre reduserte vinger og en stor, pæreformet bakkropp. Kroppen er nesten helt hårløs. Antennene er 13-leddete, føttene tre-leddete. Hos de som har velutviklede vinger er forvingen hårløs, cellen areola postica er ikke forbundet med åren M.
MTV Movie Awards 2003
MTV Movie Awards 2003 var en prisutdeling som ble holdt den 31. mai 2003 i Los Angeles i California. Utdelingen ble bevertet av Seann William Scott og Justin Timberlake.
Mesopsocidae
Utbredelse
Familien er utbredt i alle verdensdeler, med flest arter i tropisk Afrika og varme deler av den palearktiske sone.
Aragorn II
I filmtrilogien Ringenes herre blir Aragorn spilt av Viggo Mortensen.
Flere navn på Aragorn
Figuren in Tolkiens Welt Middle-earth characters
Lars Mytting
Lars Mytting (født 1. mars 1968 på Fåvang) er en norsk forfatter. Han fikk et gjennombrudd med sakprosaboken Hel ved.
Han arbeidet i flere år som journalist i Dagningen, Aftenposten og Arbeiderbladet og skrev også for Beat. Fra 1996 til 2008 arbeidet han som forlagsredaktør i N.W. Damm & Søn.
Hans første roman var Hestekrefter, med handling fra en bensinstasjon i Gudbrandsdalen. I 2010 utkom Vårofferet, som i likhet med hans øvrige romaner foregår på oppdiktede steder i Gudbrandsdalen. I 2011 utkom sakprosaboken Hel ved: alt om hogging, stabling og tørking - og vedfyringens sjel. Den ble tiårets mestselgende sakprosabok i Norge, og har internasjonalt solgt over 700 000 eksemplarer og er oversatt til 16 språk. Den engelske oversettelsen, Norwegian Wood: Chopping, Stacking, and Drying Wood the Scandinavian Way ble tildelt prisen «årets sakprosabok» av britisk bokbransje (Non-Fiction Book of the Year)
Romanen Svøm med dem som drukner er oversatt til 14 språk, og ble i 2014 tildelt Bokhandlerprisen. Den engelske oversettelsen, The Sixteen Trees of the Somme ble nominert til The International Dublin Literary Award.
Kolab-demningen
Kolab-demningen er en demning med et vannkraftverk i Kolab-elva (ei sideelv til Godavari), i delstaten Orissa i det østlige India. Anlegget er plassert 5 km fra Jeypore i provinsen Koraput. Nedlagsfeltet er på 25.250 km². Demningen er 630 meter lang og 54,5 meter høy – og er en gravitasjonsdam i betong.
Installert effekt er 320 MW, fordelt på 4 x 80 MW. Kraftanlegget ble påbegynt i 1976 og stod ferdig i 1993. Utbygger er Orissa Hydro Power Co.
Ipiaçu
Ipiaçu er en kommune i delstaten Minas Gerais i sørøstregionen av Brasil.
Tan Ruiwu
Tan Ruiwu (født juni 1983) er en kroatisk bordtennisspiller. Under Sommer-OL 2008 i Beijing representerte han Kroatia under Sommer-OL 2008, der han røk ut i tredje runde.
Ødegårdsveien (Oslo)
Ødegårdsveien (1–29, 2–30) er en vei på Bjørndal i bydel Søndre Nordstrand i Oslo. Den går som blindvei sørover fra Trollstien. Navnet ble vedtatt i 1995.
Markens Grøde
Markens Grøde er en roman av den norske forfatteren Knut Hamsun. Den ble utgitt for første gang i 1917 og førte til at Hamsun fikk nobelprisen i litteratur i 1920. Romanen er en bred episk fortelling om Isak Sellanraa, som bryter ny mark i utkanten et sted i Hamarøy. Han er et menneske som styres av elementære livsbehov, og får sine evner satt på prøve etter hvert som utfordringene tårner seg opp. Romanen er ofte blitt beskrevet som Hamsuns hyllest til naturen.
I boken opptrer også en lensmann ved navn Geissler. Han er stadig på reisefot, og setter i gang lokal gruvedrift. Han minner mye om Hamsun selv: Han vet det rette, men gjør det ikke. Han hjelper Isak, men slår seg ikke selv til ro. Hamsun lar Geissler komme fra Lom, der Hamsun selv kom fra. Av alle Hamsuns fiktive skikkelser er det bare Geissler som er fra Lom.
Romanen ble filmatisert allerede i 1921.
Mottakelse
Markens Grøde fikk en blandet mottagelse. Ronald Fangen i Dagbladet mente boken var skrevet med «ufeilbarlig virtuositet», men foretrakk Amalie Skrams Hellemyrsfolket. Fritz Duus i Aftenposten kalte Hamsun «en vismann» og «en forkynner», men mislikte at boken ble brukt som talerør i debatten om spebarnsdrap. Kristian Elster syntes bokens stemningsskapende poesi ble ødelagt av «det lange innlegg om barnemord, innskutt og uten interesse». Olav Hoprekstad i Bergens Tidende syntes boken led av «snakkesalighet».
Mark Knopfler ble inspirert av boken til å skrive «Telegraph Road» på Love over Gold. Den 14 minutter lange sangen innledes med «''A long time ago came a man on a track, walking thirty miles with a sack on his back, and he put down his load where he thought it was the best, he made a home in the wilderness''.»
Annet
Boken inneholder fordomsfulle skildringer av samene og et tilfelle av rasisme mot svarte. Et funksjonshemmet barn blir også drept på grunn av sin funksjonshemning, av sin egen mor.
ScoutLink
ScoutLink er et gratis, sikkert IRC nettverk for Speidere fra hele verden. Nettverket er godkjent fra WOSM (Verdensorganisasjon for guttespeidere), som det offisielle IRC nettverket for speidere. ScoutLink består av mange servere plassert over hele verden, donert av meldemmer av Gutte- og Jente-speiderorganisasjoner fra hele verden, og folk som støtter opp om disse organisasjonene. Serverne er driftet av ScoutLinks eget TechTeam.
ScoutLink er åpent 24 timer i døgnet, 7 dager i uken, og ikke bare under JOTI.
ScoutLink er styrt av et globalt styre, bestående av alle Lands- (CC), Regions-(RC) og spesialist-koordinatorer. Disse koordinatorene støttes av egne grupper beståpende av IRC operatører og kanaloperatører. De enkelte teamene er ansvarlig for å promotere ScoutLink, og få det til å vokse, i det landet eller regionen de hører til.
Historie
ScoutLink ble offisielt startet i løpet av 1995. Mange speidere hadde brukt #scouting på Undernet i et års tid før dette, men meldinger "utenfra" begynte å bli plagsomt, og det var på denne tiden Dinnis Brocked inviterte dem over på det som nå er ScoutLink. Sveitserne og Tyskerne hadde deres egen #scouting på EFnet, og hev seg på ScoutLink to år etter.
Alle de tidligere #scouting-brukerne hadde tidligere deltatt på JOTI, med #scouting@efnet som "offisiell" kanal fra WOSM. Dette endret seg i 1997, da ScoutLink for første gang ble offisielt nettverk for JOTI.
I noen år var en server i Basel, Sveits, hovedhubben til ScoutLink. Den er nå flyttet til Leeuwarden, Nederland. Scoutlink består nå av ca. 20 servere, fordelt på 3 av 6 kontinenter, og har flere hundre brukere. JOTI er ScoutLinks hovedarrangement. Det er denne ene helgen ScoutLink tiltrekker seg de høyeste brukertallene, og det bare øker fra år til år. Rekorden ble satt i 2004, da det steg til 4630 samtidige tilkoblinger.
Regler
Individuelle kanaler på ScoutLink kan sette sine egne regler, men det er noen regler som regnes som generelle for hele nettverket:
På ScoutLink håndheves reglene av kanaloperatører og IRCoperatører, som alle er medlemmer av en speiderorganisasjon. Kanaloperatørene har muligheter for å kaste ut, og utestenge brukere fra kanaler, mens IRCoperatører kan fjerne og utestenge brukere fra hele nettverket. IRCops kan og sperre for at en bruker får snakke på nettverket.
Kanaler (praterom)
Hver kanal (eller praterom om du vil) på ScoutLink har sin bruk. Brukrer blir bedt om å gå inn i en kanal som passer dem.
Engelskspråklige kanaler:
Andre kanaler er generelt sett #<språk>, for eksempel #espanol eller #dutch.
Kanal for skandinaviske språk er #scandinavia.
For å få en full liste av alle kanalene på ScoutLink, skriv /list i IRC-klienten din.
ScoutLinks arrangementer
ScoutLinks hovedarrangement er Jamboree On The Internet eller JOTI, som holdes hvert år, den tredje hele helgen i oktober. Under JOTI 2004 slo ScoutLink rekorden, og hadde 4630 samtidige tilkoblinger til nettverket.
De siste to årene har ScoutLink vært den største verten for 'Asia Pacific Internet Jamboree', eller API-JAM, som blir holdt i løpet av August hvert år, og blir organisert av forskjellige speiderorganisasjoner i Asia og stillehavsregionen.
Under den europeiske jamboreen, Eurojam, hadde ScoutLink egne kanaler dedikert til Eurojams deltakere.
Flere av ScoutLink-regionene holder IRC-leirer. Da møtes brukerne på et leirsted, for å omgås i den virkelige verden, og snakkes om hva som har skjedd siden sist leir. Leirene som jevnlig avholdes er:
ScoutLink United Kingdom Team arrangerer også New Years Bash (NYB) der brukere fra hele Europa samles i Storbritannia (vanligvis forskjellig sted hvert år), og feirer nyttår sammen.
ScoutLink Global Council
ScoutLink Global Council, til vanlig omtalt som Council, er den gruppen på ScoutLink som tar de store avgjørelsene. Council består av koordinatorer som blir valgt til å representere de forskjellige land og regioner, koordinatorer for spesialgrupper, og deres varaer. Council har ansvar for å styre nettverket.
Coucil ledes av en styreformann og en sekretær, som velges hver 12 mnd blant Counils medlemmer. Council møtes månedlig for å diskutere de temaer og situasjoner som skulle oppstå. Dette kan være alt fra oppretting/nedlegging av kanaler, til store JOTI-relaterte saker. Det er deres jobb å ta avgjørelser til det beste for alle nettverkets brukere.
ScoutLink Tech Team
TT er ansvarlig for:
Medlemskap i ScoutLink TT skjer tilbys bare etter diskusjon blant det eksisterende teamets medlemmer.
Eric Massa
Eric J.J. Massa (født 1959) er en tidligere rikspolitiker fra USA. Han sa opp sitt verv i Representantenes hus 8. mars 2010. Avgjørelsen hadde flere grunner, inkludert kreft, beskyldninger om sexual misconduct, og press fra lederskapet til Democratic Party, relatert til at han burde trekke seg som rikspolitiker, etter å ha motvirket et lovforslag (the health care reform bill).
Ipuiúna
Ipuiúna er en kommune i delstaten Minas Gerais i sørøstregionen av Brasil.
St Giles-without-Cripplegate
St Giles-without-Cripplegate er et kirkebygg tilhørende den engelske kirke i London by, lokalisert i det moderne Barbicankomplekset. Da det ble bygget var det uten (det vil si utenfor) Londons bymurer i nærheten av Cripplegate. Kirken er dedikert til den hellige Egidius av Saint-Gilles (på engelsk kalt kun for Giles), skytshelgen for tiggere og krøplinger. Det er en av de få middelalderkirken gjenværende i London etter å ha overlevd bybrannen i London 1666. Den 22. august 1620 giftet Oliver Cromwell seg med Elizabeth Bourchier i denne kirken. John Milton, forfatteren av Det tapte paradis, ble gravlagt i kirken 1674. Kirken har også mange andre historiske gjenstander og severdigheter.
Traktorbensin
Traktorbensin var en type bensin med lavt oktantall. Dette var et avgiftsfritt drivstoff som tidligere ble benyttet til traktorer og andre motorer med lav kompresjon, som for eksempel båtmotorer.
St Giles-without-Cripplegate
Historie
Det var en angelsaksisk kirke på dette stedet på 1000-tallet, men ved 1090 var den blitt erstattet av en normannisk. I 1394 ble den ombygd i sedvanlige gotiske stil.
Kirken ble meget ødelagt av brann ved tre anledninger: i 1545, i 1897 og ved et luftangrep av blitzen under den andre verdenskrig i løpet av natten til den 24. august 1940. Tyske bomber brente fullstendig ut kirken, men den ble restaurert ved å benytte tegningene fra rekonstruksjonen fra 1545. Steintårnet ble lagt til i 1682. En ny ring av tolv klokker ble støpt av firmaet Mears and Stainbank i 1954, og dette ble forstørret av en skarp andreklokke støpt i 2006 av Whitechapel Bell Foundry.
Kirken ble blitt erklært for en vernet bygning av type I den 4. januar 1950.
Kirkens planløsning
''Planløsning over kirken: fargene viser alderen til ulike tidsepoker (rødt: 1400-tallet; grønt: 1500-tallet; blått: 1600-tallet; og fiolett: fra tidlig moderne tid og til vår tid). Tallene viser til historiske severdigheter inne i kirken til forklaringen under.''
Equass
European Quality Assurance for Social Services (forkortet Equass) er et europeisk kvalitetssikringssystem for sosialtjenester. Virksomheter som skal sertifiseres må kunne svare ja på 100 spørsmål som er delt inn i ni prinsipper. Idag er det i særlig grad Attføringsbedrifter organisert i NHO / Service / Attføringsbedriftene som tar denne sertifiseringen. Sertifiseringen gjennomføres av en revisor oppnevnt i Brussel.
Øgårdsveien (Oslo)
Øgårdsveien (1A–5, 2–10C) er en vei på Nordstrand (bydel Nordstrand) i Oslo. Den går som blindvei vestover fra Leirskallhellinga.
Iraí de Minas
Iraí de Minas er en kommune i delstaten Minas Gerais i sørøstregionen av Brasil.
CD-ROM
CD-ROM er en forkortelse for Compact Disc – Read Only Memory og er en CD-plate hvor man kan lagre store mengder data på. Den vanligste lagringskapasiteten er på 700 MB, men det finnes CD-ROM med lagringskapasitet på opptil 1 GB. Det tilsvarer rundt 700 disketter eller 300,000 sider med tekst.
Opprinnelse
CD-ROM er hovedsakelig benyttet til å distribuere programvare, slik som videospill og multimedia, men alle typer data kan lagres på en CD-ROM. Noen CD-er inneholder både data og lyd, hvor sistnevnte kan avspilles på en vanlig CD spiller, mens dataene lagret på CD-ROMen kun kan aksesseres av en datamaskin.
Selv om mange benytter forkortelsen med små bokstaver, er riktig presentasjon i store bokstaver med bindestrek mellom CD og ROM. Da teknologien ble introdusert, hadde den langt større lagringskapasitet enn datidens harddisker hadde. Dette er nå motsatt, og harddisker har langt større lagringskapasitet enn CD-er, DVD-er og Blu-ray disker, selv om noen eksperimentelle arvtagere slik som HVD kan ha både mere plass og høyere hastighet enn dagens største harddisker.
Media
CD-ROM plater er identiske i utseende som lyd-CD-er, og data lagres og hentes på samme måte. De er laget fra en 1,2 mm tykk plate av polykarbonat (plast), med et tynt lag av aluminium for å skape en reflektiv overflate. Den vanligste størrelsen på en CD-ROM plate er 120 mm i diameter, men en mindre Mini CD standard med en diameter på 80 mm eksisterer også. I tillegg fins ustandardiserte størrelser og former, slik som digitale visittkort.
Data blir lagret på platen som en serie mikroskopiske daler. En laser rettes mot den reflektive overflaten for å lese av mønstret av 'topper' og 'daler'. Siden dybden er cirka en fjerdedel til en sjettedel av bølgelengden til laseren som brukes for å lese platen, blir den reflekterte Lysstrålens fase forskyvd i forhold til den innkommende strålen, noe som skaper destruktiv interferens og reduserer intensiteten til strålen. Dette mønstret av endret intensitet blir konvertert til binære data.
Standard
Flere formater benyttes for data lagret på CD-er, kjent som «Regnbuebøkene» (engelsk «Rainbow Books»). Disse utgjør den originale Red Book audio CD-standarden, White Book og Yellow Book. ISO/IEC 10149 / ECMA-130 standarden gir en utførlig beskrivelse av fysikken og den fysiske CD-ROMen, og kan lastes ned fra ISO.
CD-ROM spillere rangeres etter en hastighetsfaktor basert på musikk-CD-er. 1x gir en dataoverføringshastighet på 150 KiB/s. 12x enheter var normalt i begynnelsen av 1997. Utover denne hastigheten oppstår det problemer med vibrasjoner og varme. Problemet med vibrasjoner oppstår på grunn av begrensninger innenfor oppnåbar symmetri og styrke i masseproduserte media, og har ført til at det ikke har vært store endringer i oppnåbar hastighet siden 90-tallet. Dagens enheter oppnår mellom 24x og 52x, men produserer mye støy på grunn av vibrasjoner fra platen, spindelmotoren i seg selv, og luftstøy. Noen fysisk skadde eller dårlig produserte plater kan også sprekke eller knuses helt når små sprekker utvider seg katastrofalt mens platen spinner i en hastighet på mellom 10 000 til 13 000 omdreininger per minutt.
Andre metoder for å øke lesehastigheten enn å øke hastigheten til platen ble forsøkt, slik som flere laserhoder, noe som økte hastigheten opp til 72x (med 10x normal rotasjonshastighet på platen), men sammen med andre teknologier som 90-99 minutters media ble de raskt erstattet med DVDROM enheter.
CD-ROM formatet
En CD-ROM sektor består av 2352 byte, inndelt i 98 24-byte rammer. I motsetning til en lyd-CD kan ikke en CD-ROM stole på at feil kan skjules via interpolasjon, og krever dermed en høyere grad av feilretting av de leste dataene. For å øke graden av nøyaktighet har CD-ROMer et tredje lag med Reed-Solomon feilkorreksjon. En Mode-1 CD-ROM, som har alle tre lagene med feilkorreksjon, inneholder netto 2048 bytes av de tilgjengelige 2352 bytes per sektor. I en Mode-2 CD-ROM, som hovedsakelig benyttes for videofiler, er det 2336 bytes tilgjengelig per sektor for brukerdata.
En 1x hastighets CD spiller avleser 75 sammenhengende sektorer per sekund.
Produksjon
Forhåndspressede CD-ROMer blir masseprodusert ved at en masterplate av glass lages, og benyttes til å lage speilkopier, som deretter brukes til å presse mange kopier av den ferdige platen. Skrivbare CD-er (CD-R) og omskrivbare plater (CD-RW) lages ved hjelp av en annen metode, hvor data blir lagret på platen ved at en laser endrer egenskapene til en fargefilm eller et annet materiale innbakt i platen.
CD-ROM enheter
CD-ROM plater blir lest av CD-ROM enheter. En CD-ROM enhet kan være koblet til en datamaskin via et IDE, SCSI, SATA eller USB grensesnitt, eller et proprietært grensesnitt, slik som Panasonic CD interface. Så nært som alle moderne CD-ROM enheter kan også avspille lyd-CD-er så vel som Video CD-er med riktig programvare.
Laser og optikk
CD-ROM enheter benytter en nær-infrarød 780 nanometer laser diode. Laserstrålen rettes mot platen ved hjelp av en opto-elektronisk modul, som deretter ser om strålen blir reflektert eller spredt.
Problemer med opphavsrett
Plateselskapene har tidligere forsøkt å forhindre at lyd-CD-er kan avspilles på CD-ROM enheter for å hindre at musikken blir kopiert. Dette blir gjort ved å introdusere feil i platen som forvirrer CD-ROM enheter, men som CD spillere kan kompensere for. Forbrukervernsorganisasjoner krevde i 2001 at plateselskapene skulle merke CD-er som ikke samsvarer med standarden Compact Disc Digital Audio, slik at forbrukerne ble informert om hvilke plater som ikke ga dem full rettighet til å benytte innholdet.
I 2005 ble Sony kritisert når en av deres kopibeskyttelser kjent som Extended Copy Protection ble benyttet på deres CD-er, og som automatisk og i det skjulte installerte et kopieringsbeskyttelsesprogram på brukerens datamaskin.
Programvaredistributører, og spesielt spilldistributører, benytter ofte forskjellige metoder for kopibeskyttelse for å forhindre at deres programvare kan kopieres til andre media enn deres originale CD-ROM plate. Her blir beskyttelsen ofte implementert både i platen og i programvaren. CD-ROMen kan inneholde svake sektorer som gjør det vanskelig å kopiere platen, og tilleggsdata som kan være vanskelig eller umulig å kopiere til en CD-R eller en avbildning av platen. Programvaren sjekker hver gang den kjøres at den originale platen, og ikke en kopi, ligger i datamaskinens CD-ROM enhet.
Produsenter av CD brennere (CD-R eller CD-RW) blir oppfordret av plateindustrien til å introdusere en unik kode til alle enheter de produserer, som blir skrevet til alle plater som enheten lager.
Spongdal skole
Spongdal skole er en kombinert barne- og ungdomsskole på Spongdal på Byneset i Trondheim kommune. Hvert trinn på barneskolen består av én klasse, mens de tre trinnene på ungdomsskolen har to til tre klasser.
I tillegg til å motta sine egne elever, mottar ungdomsskoletrinnet på Spongdal elever fra barneskolene Nypvang og Rye. Antallet elever fra hver av barneskolene utgjør cirka 1/3 av elevene på ungdomstrinnet.
Skolens elevtall er 350, hvorav 150 på barneskolen og 200 på ungdomsskolen. Skolens rektor var Marianne Uran Løkken. Nå er Vibeke Norum Aune rektor.
Bygningsmassen ved skolen er av noe variabel kvalitet. De eldste bygningene ble bygget i 1959. Da skolen ble utvidet til ungdomsskole ble nytt bygg ferdigstilt i 1971. I 1996/1997 ble skolen tilført et nytt påbygg som i dag blant annet huser SFO.
I 2014 ble en ny skole bygget, og elevene ble flyttet dit. Den gamle skolen er blitt sagt skal bli leiligheter.
Skolen var også den første i Trondheim til å ha en elev som leder av brukerråd (tidligere enhetsstyre).
Brooke Shields
Brooke Christa Camille Shields (født 31. mai 1965 i New York City i New York) er en amerikansk skuespiller og tidligere fotomodell.
Biografi
Shields' karriere som modell begynte på midten av 1960-tallet mens hun var barn, og hun fortsatte som suksessrik barnemodell igjennom 1970-tallet. Tidlig i 1980 (i en alder av 14) var Shields den yngste modellen som noensinne hadde opptrådt på forsiden av motebladet Vogue. Senere det samme året (da i en alder av 15) opptrådte hun i kontroversielle TV-reklamer og reklameplakater for Calvin Klein jeans. I TV-reklamen uttalte hun det berømte slagordet «Nothing comes between me and my Calvins». Da hun fylte 16, hadde Shields allerede blitt et av de mest gjenkjente fjesene i verden på grunn av sin doble karriere som provokativ motemodell og barneskuespiller.
Shields' filmkarriere begynte i 1978 da hun opptrådte i Louis Malles Pretty Baby, en film der hun spilte et ungt barn som bodde på bordell, og der det var flere nakenscener. På grunn av at hun bare var 12 år gammel da filmen ble lansert, og muligens bare 11 da den ble spilt inn, ble det stilt spørsmål rundt filmen angående barnepornografi. Dette ble fulgt av en noe mindre kontroversiell, men også mindre populær film, Wanda Nevada (1979).
Etter to år med filminnspilling påstår enkelte at Shields' mest kjente film er Den blå lagune (1980). Denne filmen inneholdt også nakenscener, men Shields har senere bevitnet i en amerikansk høring at det ble brukt eldre kroppsmodeller i en del av scenene. Hun er også husket for Endless Love (1981).
Reduksjon
En reduksjon er en kjemisk reaksjon der oksidasjonstallet til et k+ atom minker. Den mest kjente reduksjonen skjer ved at et stoff mottar elektroner som vist i reaksjonen under:
Brooke Shields
Biografi
Shields la filmkarrieren på hylla for å gå på Princeton University fra 1983 til 1987, der hun fikk en grad innen fransk litteratur.
Reduksjon
S2O82- + Pb ↔ 2SO42- + Pb2+
Brooke Shields
Biografi
I 1984 var Brooke Michael Jacksons date til Grammy Awards-utdelingen, og hun gikk også ut med ham en kort periode.
Reduksjon
Her er det S2O82- som blir redusert og det kan en se i halvreaksjonen som er vist under:
Kardinalstatssekretær
Kardinalstatssekretær er tittelen for lederen av Vatikanets statssekretariat, som er det viktigste dikasterium i Den romerske kurie. Kardinalstatssekretæren er hovedsakelig ansvarlig for Den hellige stols politiske og diplomatiske aktiviteter.
Brooke Shields
Biografi
Shields har også opptrådt i flere TV-serier og musikaler på scenen. Hun er kanskje mest kjent fra TV-serien Se opp for Susan (orig. Suddenly Susan). Hun har også gjort gjesteopptredener i TV-seriene Venner for livet, Et syttitallsshow og Two and a Half Men.
Reduksjon
S2O82- + 2e- ↔ 2SO42-
Kardinalstatssekretær
Kardinal Pietro Parolin har innehatt embedet fra 15. oktober 2013.
Reduksjon
På venstre siden av reaksjonslikningen er Oksidasjonstallet til S = +VII og på høyre siden er oksidasjonstallet til S = +VI.
Kardinalstatssekretær
Under en sedisvakans fungerer den tidligere statssekretæren som medlem av en kommisjon, sammen med kammerherren og den tidligere presidenten for det pavelige rådet for Vatikanstaten, og sammen har disse ansvaret for å ivareta nødvendig ledelse av Vatikanstaten inntil en ny pave er valgt. På den annen side fungerer kardinalkollegiets dekanus som ranghøyeste person i Den katolske kirke, og ivaretar representasjon overfor omverdenen.
Oslo Brukerforening
Oslo Brukerforening ble stiftet i 2002, og er en brukerorganisasjon for «aktive» stoffmisbrukere. De søker å ivareta stoffbrukernes sosiale og samfunnsmessige interesser, samt synliggjøre de forhold som preger stoffmisbrukernes sosiale, økonomiske og politiske situasjon.
Lasse Kjus
Lasse Kjus (født 14. januar 1971 i Oslo) er en norsk tidligere alpinist, og regnes som en av tidenes beste utøvere i alpint. Han representerte Bærums Skiklub.
Oslo Brukerforening
Oslo Brukerforening er medlem av Velferdsalliansen.
Lasse Kjus
Karriere
Kjus var ivrig bruker av et lite alpinanlegg hjemme på Siggerud som på folkemunne kaltes Trolldalen skisenter – et tidligere populært lite og lokalt alpinanlegg i Ski kommune i Follo. På 1970- og 1980-tallet hadde anlegget en liten bakke det ble solgt billige årskort til, noe som sammen med beliggenheten gjorde at mange barn og unge fra nærområdet ble flittige brukere. I perioden 1987–1990 var Kjus elev ved NTG Bærum, eller Norsk Skigymnas (NSG) som det het på den tiden.
I junior-VM i alpint 1990 tok han gull i storslalåm. Som senior ble Kjus verdensmester første gang i kombinasjonsøvelsen under VM i 1993 i Morioka. Han ble olympisk mester i kombinasjonen under vinter-OL 1994 på Lillehammer, og under VM i 1999 vant han gull i både storslalåm og super-G. Han vant verdenscupen sammenlagt to ganger, i sesongene 1995/1996 og 1998/1999. Han har seier i utfor i Kitzbuhel og Wengen - og det i samme sesong (1999). Etter 1998/1999-sesongen ble han tildelt Aftenpostens gullmedalje og norske sportsjournalisters statuett som «Årets idrettsnavn». Totalt har Kjus vunnet seksten medaljer i VM og OL, hvorav tre gull og åtte sølv i VM, og ett gull, tre sølv og en bronse i OL. Han la opp etter 2005–06-sesongen. 27. mars 2008 gjorde Kjus et lite comeback under NM i Hafjell, og tok sølv i utfor etter Lars Elton Myhre.
Lasse Kjus har også interesse for småfly og har flysertifikatet i klassen småfly. I 2009 krasjet han i eget fly i Jotunheimen, men ble ikke alvorlig skadet.
Fra 2010 til 2017 var Kjus og Kjetil André Aamodt med i seks sesonger av TVNorges underholdningsprogram Hvem kan slå Aamodt og Kjus? (fire sesonger), senere Aamodt og Kjus på bortebane (to sesonger), der kjente idrettsutøvere møtte Kjus og Aamodt til en rekke ulike konkurranser.
Itabira
Itabira er en kommune i delstaten Minas Gerais i sørøstregionen av Brasil.
Machkund-demningen
Machkund-demningen, også kjent som Machkund I, er en demning med et vannkraftverk i Duduma-elva, delstaten Orissa i det østlige India. Installert effekt er 120 MW, fordelt på 3 x 22 MW og 3 x 17 MW. Kraftanlegget ble påbegynt i 1945 og stod ferdig i 1960. Utbygger er Orissa Hydro Power Co.
I samme elv ligger Balimela-demningen (Machkund II).
Mefjell
Mefjell er et stort fjell i den sentrale delen av fjellmassivet Sør-Rondane i Dronning Maud Land. Det ligger åtte kilometer vest for Bergersenfjella og høyeste punkt måler 3080 moh.
Huggert
En huggert er en kort og bred sabel. Disse ble hovedsakelig brukt til sjøs, hovedsakelig fordi de var korte og kraftige nok til å hugge over tauverk, seilduk og treverk, men også fordi de kunne brukes i nærkamper ved bording av skip.
Våpenet var i bruk i den britiske marine til 1936, da man annonserte at man bare ville bruke det for seremonielle situasjoner. I USA ble det sporadisk brukt helt opp til Koreakrigen, men det ble ikke trent med våpenet etter 1930-årene.
Pirater har brukt våpenet, som også lett kan brukes i skog eller til å kutte sukkerrør, siden 1600-tallet, men det er liten grunn til å tro at de utviklet våpenet.
Våpenet er ofte å se på filmer fra piratenes glanstid, men der brukes det sjelden helt autentisk, da våpenet som ofte er i bruk, er yngre modeller enn de som var i bruk på tiden filmene henter handling fra.
Henry Coston
Henry Coston (20. desember 1910 – 26. juli 2001) var en fransk antisemittisk og fascistisk journalist, kollaboratør og konspirasjonsteoretiker.
Liv og virke
Etter å ha blitt medlem av den høyreekstrem grupperingen Action française ble Coston påvirket av den antisemittiske journalisten Édouard Drumont, og tok over ledelsen av denne avis, La Libre Parole, på 1930-tallet. Det var en jødehatende avis som ble velkjent under Dreyfus-saken. Han hadde tidligere skaffet seg erfaring ved å redigere La France Ouvrière sammen med den senere fascisten Henry Charbonneau. På samme tid opprettet han organisasjonen «Antijødisk ungdom» som drev hatsk kampanje for «å utelukke jøder fra det franske samfunn». I tiden opp mot den andre verdenskrig var han også i nær kontakt med Ulrich Fleischhauer, en tysk utgiver av et internasjonalt distribuert antijødiske propagandistiske nyhetsbrev, Welt-Dienst / World-Service / Service Mondial.
Under den andre verdenskrig tilhørte Coston til Jacques Doriots fascistiske parti PPF. Han ble også visepresident i en gruppering som kalte seg for «Sammenslutningen av antijødiske journalister», og han organiserte utgivelsen av et av de mest rabiate antisemittiske dokument som kom fra det nazi-vennlige Vichy-regimet, en avhandling kalt for Je vous hais («Jeg hater deg»). På den samme tid skrev han også flere pamfletter rettet mot frimureri, som ble hevdet var like ille som jødene, sammen med sin kollega Jacques Ploncard d'Assac.
I 1944, etter frigjøringen av Frankrike, forsøkte han å flykte til Østerrike, men ble tatt til fange og dømt til straffearbeid på livstid. Han ble benådet allerede i 1952 grunnet sykdom og satt inne i kun fem år. Han begynte straks å skrive igjen, hovedsakelig rettet mot frimurerne samtidig som han holdt fast på sine forestillinger om jødenes påståtte skadelige innflytelse på det franske samfunnet.
Fram til 1990-tallet var han bidragsyter til en rekke aviser på ytterste høyrefløy. Han støttet Front national, det høyreekstreme og nasjonalistiske partiet opprettet og ledet av Jean-Marie Le Pen. Han bidro også til partiets avis, National-Hebdo. Fra 1967 til 2000 skrev Coston et stort verk på fem bind, Dictionnaire de la politique française, en slags oppslagsverk om fransk politikk. Det presenterte de viktigste aktører, aviser, tidsskrifter, organisasjoner, grupper, og mer, inkludert frimurerlosjer, på både høyre- som venstresiden i fransk politikk. Verket er problematisk, ofte sitert, ofte også kritisert, men ikke ille som opphavet skulle tiltro. Til tross for betydelig berøringsverging, har historikere som israelske Simon Epstein og Pierre Assouline, antydet at bøkene er ikke helt uten historisk interesse ved forsiktig bruk, men dets referanser må sjekkes nøye.
Coston døde i juli 2001, etter å ha begynt å skrive sine memoarer (i tre bind), og hadde lanserte en ny publikasjon, Nous les Françaises («Vi franske»). Han er gravlagt i kirkegården i Bagneux (Hauts-de-Seine), et av de sørlige forstedene til Paris. Hans ektefelle var Gilberte Borie.
Post-it
En notatlapp eller selvklebende notatlapp, også kjent under varemerkene Post-it eller Sticky Note, er en notisblokk med avtagbare papirblad hvor hvert blad har en stripe med svakt klebende lim på baksiden som kan gjenbrukes, slik at lappen kan festes på for eksempel et annet papir, en tavle, vegg eller lignende, uten at overflaten blir skadet av limet. Selv om notatlapper nå er tilgjengelig i et stort antall farger, former og størrelser, er de oftest kvadratiske eller rektangulære og med en gul farge. Den opprinnelige versjonen var et kanarigult kvadrat med 7,5 cm sidelengde.
Historie
Post-it ble oppfunnet i 1968 av 3Ms Art Fry, som brukte et lim som var utviklet av forskeren Spencer Silver. Inntil 1990 (da patentet gikk ut) ble de kun produsert på 3Ms anlegg i Cynthiana, USA. Selv om andre firmaer nå produserer klebrige og gjenbrukbare notatlapper av denne typen blir likevel brorparten av slike lapper produsert i Cynthiana.
Oluf Dimitri Røe
Oluf Dimitri Røe (født 11. desember 1962 i Hellas) er en gresk-norsk lege og folkemusiker (fiolin, sekkepipe og vokal), kjent fra flere innspillinger.
Post-it
Varemerke
Navnet «Post-it» og den kanarigule fargen er registrerte varemerker for 3M. «Sticky Note» er et varemerke for Société Bic. Generiske navn inkluderer «gule lapper» og «selvheftende notatblokk». For å dra nytte av suksessen med merkevaren, produserer 3M andre produkter relatert til Post-it-konseptet.
Oluf Dimitri Røe
Røe er oppvokst i Trøndelag, studerte medisin i Bergen, og praktiserte syv år på den greske øy Mykonos og i Kautokeino (1991–94). Han virker i dag ved kreft-avdelingen på St. Olavs hospital i Trondheim. Han etablerte koret Dimitri Joavku i Kautokeino (1992). Med musikere fra Mykonos ga han ut plate med stedets opprinnelige musikk (2001). Han har spilt på utgivelser med Balkan-gruppen Fri Flyt (1993-2001) og er i dag i sigøyner-gruppen Bengalo (2000-), samt tater­musikeren Laila Yrvums band. Røe har også medvirket på utgivelser med Åge Aleksandersen og DumDum Boys, og skriver forøvrig eksperimentell musikk for Trøndelag Teater. Han ble portrettert i programmet Sølvsuper på NRK.
Pungdyr
Ameridelphia Australidelphia
Pungdyr (Marsupialia) er en infraklasse med pattedyr som er kjent for at ungene fødes på et tidlig utviklingsstadium og oppholder seg nær morens kropp til den blir mer utviklet. Pungdyrene er søstergruppen til morkakedyrene (Eutheria), og sammen utgjør de to gruppen egentlige pattedyr.
Pungdyrene særmerker seg ved ikke å ha en morkake, slik at fosteret ikke er koblet til moren slik som hos morkakedyrene. De er derved ovovivipare, og fosteret lever i stor grad av en begrenset mengde eggeplomme under fosterutviklingen og fødes på et meget tidlig stadium.
Det vitenskapelige navnet Marsupialia brukes om de nålevende pungdyrene. Gruppen som omfatter de nålevende pungdyrene og alle utdødde arter som er mer i slekt med pungdyr enn med morkakedyr, kalles Metatheria.
Beskrivelse
Bortsett fra noen få, har alle pungdyrene en pung hvor ungene oppholder seg i denne tiden. Man kan nesten si at ungene blir født mens de ennå er på et fosterstadium og deretter gjennomgår siste del av svangerskapet etterpå. Ofte blir de nærmest sittende fast til patten, som svulmer opp inne i munnen deres. Hos mange arter kan de gå inn og ut av pungen også etter at de har kommet lenger i utviklingen. Pungens åpning kan vende forover eller bakover. Noen få pungdyr har ingen pung. Til disse hører numbaten, hvis unger suger seg fast til de oppsvulmende pattene etter fødselen og blir sittende festet til moren på den måten.
Arter
Pungdyrene omfatter omkring 334 kjente arter, fordelt på sju ordener. Gruppen er rikest utviklet og har flest arter i Australia. Noen arter finnes på Ny-Guinea, Sulawesi og andre øyer øst for wallacelinjen. Pungrottene er hovedsakelig utbredt i Sør-Amerika. De spredte seg til Nord- og Mellom-Amerika etter dannelsen av Panamaeidet for 2,8 millioner år siden, og én art finnes nå nordover til sørlige Canada.
Fossile pungdyr er kjent også fra andre steder i verden, inkludert Europa. Årsaken til at de døde ut på den nordlige halvkule er ikke kjent. En vanlig forklaring er at de ble utkonkurrert av placentale pattedyr, men det er kanskje en overforenkling av kompliserte prosesser. Funnet av den kattelignende Anatoliadelphys fra midtre eocen for 44–43 millioner år siden i Tyrkia viser at spesialiserte, kjøttetende pungdyr levde samtidig med placentale pattedyr som okkuperte samme nisje.
Pungdyrene er en mangeartet gruppe. Pungdyr er både små og store og har svært forskjellige fysiske trekk og mange forskjellige levemåter. De kan være både planteetere, insektetere og kjøttetere. Det fins pungdyr som både klatrer, graver, glideflyr og beveger seg hurtig på slettene. Gruppen omfatter flere dyr som bærer navn etter placentale pattedyr som de ligner på. Det gjelder for eksempel pungmuldvarper og pungrotter. Gruppen omfatter også dyr som synes å være temmelig forskjellige fra alle andre dyr, som kenguruer og vombater.
Det finnes flere måter å dele inn pungdyrene på. En måte er å dele dem opp i flerfortannede og tofortannede pungdyr. En annen er å dele dem opp i australske og sær-amerikanske pungdyr. Det interne slektskapsforholdet mellom de forskjellige familiene er imidlertid ikke helt kartlagt. Her presenteres en systematikk basert på kjerne-DNA.
Utdødde pungdyr
Utdødde pungdyr omfatter dyreformer som synes å ytterligere vise hvor mangeartet dyregruppen er. De fleste var plante- og insektetere, mens noen var rovformer. De varierte mye i størrelse fra meget små former til noen som var store som kuer. Noen av de utdødde formene hadde store fortenner som ligner de huggtennene som sabeltanntigerne hadde (Thylacosmilus er et eksempel på dette).
United European Car Carriers
United European Car Carriers (UECC) er et norsk-japansk shippingfirma som frakter rundt 1,3 millioner biler i året på vegne av bilprodusentene. Firmaet eies av to firmaer; Nippon Yusen Kabushiki Kaisha og Wallenius Lines.
UECC opererer en flåte på over 22 skip. Administrerende direktør er Glenn Edvardsen og hovedkontoret er lokalisert i Oslo.
Itabirinha de Mantena
Itabirinha de Mantena er en kommune i delstaten Minas Gerais i sørøstregionen av Brasil.
Tate Britain
Tate Britain er en del av Tate Gallery. Det ligger i galleriets opprinnelige lokaler i Millbank, City of Westminster i London. Det fikk sitt nåværende navn da Tate Modern åpnet i 2000.
Filtjener
I databehandling er en filserver eller filtjener (engelsk file server) en tjener koblet til et datanettverk med det primære formål å fungere som et lagringssted for datafiler for andre datamaskiner i nettverket. Data kan typisk være dokumenter, lydfiler, fotografier, filmer, bilder og databaser. Begrepet server definerer en opphøyd rolle, som i klient-tjener-ordningen, hvor klientene er datamaskinene som benytter filserveren til lagring. En filserver er ikke ment å utføre tunge beregninger eller andre tidkrevende oppgaver, ei heller å kjøre programmer på vegne av sine klienter. Filserveren er utviklet primært for å tilby datalagring og å finne lagrede data mens beregninger utføres av klientene selv.
Filservere finner man vanligst på skoler/universiteter og i næringslivet og er sjelden å finne i private hjem eller i nettverkene til vanlige Internettleverandører.
Luso
Luso har flere betydninger:
Gates of Fire
Gates of Fire er en roman fra 1998 skrevet av Steven Pressfield som gjenforteller slaget ved Thermopylene gjennom Xeones, en spartansk væpner og den eneste overlevende i slaget.
Ved Thermopylene satte de allierte greske nasjonene ut en liten styrke på mellom fire og syv tusen greske tunge infanterister mot den invaderende persiske hæren som Pressfield setter til to millioner. En styrke på tre hundre spartanere, krigere som var valgt ut både fordi de var dyktige, men også fordi de var fedre til mannlige barn som kunne føre deres slekt videre etter det som var et selvmordsoppdrag.
Xeones blir kritisk såret i slaget, men den persiske kong Xerxes I beordrer sine leger om å gjøre alle forsøk på å holde den fangede væpneren i live.
Mye av fortellingen utforsker det spartanske samfunnet, agogen og heltedådene til flere dusin spartanere, inkludert deres kong Leonidas I, den olympiske mesteren Polynikes, en ung spartansk kriger som het Aleksandros og den spartanske offiseren Dienekes. Pressfield bruker detaljerte beskrivelser av den spartanske falanksen i slaget, i tillegg til den overlegne treningen og disiplinen til de spartanske krigerne.
Jürgen Habermas
Jürgen Habermas (født 18. juni 1929 i Düsseldorf) er en tysk filosof og sosiolog, og representant for den såkalte Frankfurter-skolen. I 1962 ble han kjent for sin fremstilling av hvordan den borgerlige offentligheten har utviklet seg og betydningen dette har hatt for demokratiet. Da hans hovedverk Theorie des kommunikativen Handelns på nesten 1,200 sider utkom i 1981 ble førsteopplaget utsolgt i Vest-Tyskland i løpet av en uke.
Itabirito
Itabirito er en kommune i delstaten Minas Gerais i sørøstregionen av Brasil.
Jürgen Habermas
Biografi
Som gutt var Habermas med i Hitlerjugend, og som femtenåring ble han innkalt til å delta i tyskernes krigføring ved vestfronten. Nürnbergprosessene skulle bli avgjørende for hans modning, og retningsgivende for hele hans senere forfatterskap. Han forsto gjennom oppgjøret etter krigen hvilket moralsk og politisk feilgrep nasjonalsosialismen var for Tyskland.
Han studerte i Göttingen, Zürich og Bonn, og tok doktorgrad i Bonn i 1954 med et arbeid over Schelling. Den unge Habermas ble rasende da Martin Heidegger i 1953 utga sitt foredrag fra 1935, «Innføring i Metafysikken», på nytt. Her snakket Heidegger blant annet om «bevegelsens indre sannet og storhet». Og «bevegelsen» det her dreide seg om, var åpenbart nasjonalsosialismen. Habermas skriver følgelig en refsende artikkel i Frankfurter Allgemeine Zeitung hvor han kritiserer at Heideggers anerkjennelse av nasjonalsosialismen synes å være like stor 20 år etter Hitlers maktovertakelse. Fra denne dag ble Heidegger en av Habermas' hovedmotstandere og viktigste motstandere.
Fra 1964 til 1971 var Habermas professor i filosofi og sosiologi ved Johann Wolfgang Goethe-Universität i Frankfurt am Main. Frankfurt var på denne tiden et viktig senter for det tyske studentopprøret, hvilket Habermas fikk kjenne på kroppen. I utgangspunktet sympatiserte han med studentenes anliggender: deres kritikk av massemedienes monopolistiske og avpolitiserende tendenser; deres kritikk av det tyske universitetssystemet, som de mente var elitistisk og bidro til å opprettholde klasseskillene i samfunnet; samt deres kritikk av undertrykkelsen av den tredje verden, særlig den amerikanske imperialismen i Sørøst-Asia. Skjønt Habermas sympatiserte med studentene, stilte han seg tidlig på den reformistiske linjen. Endring trengtes, men måtte ifølge Habermas oppnås gjennom fornuftig argumentasjon og demokratisk deltakelse, istedenfor gjennom voldelige aksjoner. Habermas kalte sågar studentbevegelsen «venstrefascistisk» for å distansere seg fra det han oppfattet som voluntarisme og desisjonisme - handling uten fornuft og innsikt - hos sine studenter. Etter heftige debatter med studentene forlot Habermas i 1971 Frankfurt for isteden å bli direktør for Max-Planch-instituttet ved München. I 1981 offentliggjorde han sitt hovedverk, Theorie des kommunikativen Handelns. I 1983 slo han seg igjen ned i Frankfurt som professor i filosofi med fagområdene sosialfilosofi og historiefilosofi.
Vitenskapshistorie
Hans arbeid, som av noen blir kalt nymarxistisk, spenner over en rekke emner. Det fokuserer på grunnleggelsen av sosialfilosofi og epistemologi, analysen av det avanserte kapitalistiske, industrielle samfunn samt demokrati og lovgiving i en kontekst av kritisk sosialevolusjon og samtidens (især tysk) politikk.
Han er mest kjent for sitt arbeid med begrepet den offentlige sfære. Han har utviklet et teoretisk system for å undersøke argumentasjon, frigjørelse og rasjonell-kritisk kommunikasjon innenfor moderne liberale institusjoner og de menneskelige muligheter for å kommunisere og forfølge rasjonelle interesser.
Han startet som elev av Theodor W. Adorno og blir ansett som den siste store representant for Frankfurterskolen og dens kritiske teori.
Teori
Habermas' teoridannelse innen sosial teori og filosofi er gjort med bidrag fra mange ulike retninger:
Priser
Også etter at han ble pensjonist i 1994 har han vært vitenskapelig aktiv, og tar i stor grad del i den offentlige samtale. Habermas er den mest fremtredende representant for Frankfurterskolen og den kritiske teori, og en av de mest kjente nålevende filosofer.
Ultvedt landskapsvernområde
Ultvedt landskapsvernområde (385 daa) er et kalkåslandskap med sjeldne vegetasjonstyper som ligger i Åsa i Ringerike kommune, Viken fylke, like nord for Steinsfjorden. Landskapsvernområdet ble fastsatt ved kgl.res. av 20. juni 1986. Fremmet av Miljøverndepartementet. Endret ved forskrift 15. mars 2013 nr. 284 (i kraft 1. juli 2013).
Formålet med landskapsvernområdet er å bevare et kalkåslandskap med sjeldne vegetasjonstyper (kalkfuruskog og kalktørreng) og varmekjær flora. Landskapsvernområdet er i tillegg buffersone rundt Ultvedttjern naturreservat.
Mjøsbrua
Mjøsbrua (Mjøsbroen) er en 1420 meter lang kassebro med to kjørefelt over Mjøsa mellom Moelv og Biri. Den er en del av E6. Broen har 21 spenn, hvorav det lengste er 69 meter. Seilingshøyden er ca. 15 meter.